Document ID: 32009R0309

KOMMISSIONENS FORORDNING (EF) Nr. 309/2009
af 15. april 2009
om suspension af interventionsopkøb af skummetmælkspulver til fast pris indtil 31. august 2009
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens forordning (EF) nr. 214/2001 af 12. januar 2001 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for skummetmælkspulver (2), særlig artikel 9a, stk. 3, og
ud fra følgende betragtninger:
(1)
Efter de oplysninger, som medlemsstaterne indsendte den 15. april 2009 i henhold til artikel 9a, stk. 1 og 2, i forordning (EF) nr. 214/2001, har den samlede mængde skummetmælkspulver, der siden 1. marts 2009 er tilbudt til intervention til fast pris, overskredet det loft på 109 000 tons, der er fastsat i artikel 13 i forordning (EF) nr. 1234/2007. Derfor skal interventionsopkøb af skummetmælkspulver til fast pris suspenderes indtil 31. august 2009, en fast procentsats skal fastsættes for de mængder, som medlemsstaternes kompetente myndighederne modtager den 14. april 2009, og de bud, som medlemsstaternes kompetente myndighederne modtager fra og med den 15. april 2009, skal afvises.
(2)
Efter artikel 2, stk. 6, i forordning (EF) nr. 214/2001 skal skummetmælkspulver, der tilbydes til intervention, emballeres i sække med en nettovægt på 25 kg. Derfor bør de skummetmælkspulvermængder, der er ganget med en fast procentsats, nedrundes til nærmeste multiplum af 25 kg.
(3)
Interventionsorganerne skal straks underrette sælgerne efter offentliggørelsen af den faste procentsats og suspensionen af opkøb til fast pris. Det bør derfor fastsættes, at nærværende forordning træder i kraft på dagen for offentliggørelsen i Den Europæiske Unions Tidende -
UDSTEDT FØLGENDE FORORDNING:
Artikel 1
Interventionsopkøb af skummetmælkspulver til fast pris suspenderes indtil 31. august 2009.
Den samlede mængde skummetmælkspulver, der er tilbudt til intervention, og som medlemsstaternes kompetente myndigheder modtager fra hver sælger, jf. artikel 9a, stk. 2, i forordning (EF) nr. 214/2001, den 14. april 2009, accepteres ganget med en fast procentsats på 64,2749 % og rundes derefter ned til nærmeste multiplum af 25 kg.
Bud, som medlemsstaternes kompetente myndighederne modtager fra den 15. april 2009 og indtil den 31. august 2009, afvises.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. april 2009.

Labels: 2
3
17
18